ตลาดหุ้นเอเชียบวกเช้านี้ ขานรับราคาน้ำมัน WTI ดีดตัว
ตลาดหุ้นเอเชียบวกเช้านี้ ขานรับราคาน้ำมัน WTI ดีดตัว
26 มิ.ย. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยได้รับแรงหนุนจากราคาน้ำมัน WTI ที่ดีดตัวขึ้นเมื่อวันศุกร์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,132.81 จุด เพิ่มขึ้น 0.14 จุด, ดัชนี SSE Composite ตลาดหุ้นจีนเปิดวันนี้ที่ 3,157.00 จุด ลดลง 0.87 จุด, ดัชนี HSI ตลาดหุ้นฮ่องกงเปิดวันนี้ที่ 25,727.93 จุด เพิ่มขึ้น 57.88 จุด, ดัชนี TAIEX ตลาดหุ้นไต้หวันเปิดวันนี้ที่ 10,341.86 จุด ลดลง 35.84 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,381.09 จุด เพิ่มขึ้น 2.49 จุด ส่วนตลาดหุ้นสิงคโปร์และมาเลเซียปิดทำการในวันนี้
อย่างไรก็ดี นักลงทุนยังคงระมัดระวังการซื้อขายก่อนที่นางเจเน็ต เยลเลน ประธานธนาคารกลางสหรัฐ (เฟด) จะกล่าวสุนทรพจน์ที่กรุงลอนดอนในวันอังคารหน้า เพื่อจับตาการส่งสัญญาณเกี่ยวกับทิศทางนโยบายการเงินของเฟด